b'\n_START_ARTICLE_\nPaskalio trikampis\n_START_PARAGRAPH_\nMatematikoje Paskalio trikampis yra geometrinis derini\xc5\xb3 i\xc5\xa1d\xc4\x97stymas. Paskalio trikampis yra pavadintas j\xc4\xaf tyrin\xc4\x97jusio pranc\xc5\xabz\xc5\xb3 fiziko ir matematiko Blezo Paskalio (1623\xe2\x80\x931662) vardu, bet jis buvo atrastas bei studijuotas ir daug anks\xc4\x8diau.\n_START_SECTION_\nKonstrukcija\n_START_PARAGRAPH_\nPaskalio trikampio konstravimas prasideda nuo vieneto para\xc5\xa1ymo. Tai yra nulin\xc4\x97 trikampio eilut\xc4\x97. Sekan\xc4\x8diose eilut\xc4\x97se elementus galima rasti sud\xc4\x97jus du vir\xc5\xa1 jo esan\xc4\x8dius skai\xc4\x8dius. Jei kurio nors i\xc5\xa1 vir\xc5\xa1utini\xc5\xb3 skai\xc4\x8di\xc5\xb3 n\xc4\x97ra, jo vietoje reikia \xc4\xafstatyti nul\xc4\xaf. Pavyzd\xc5\xbeiui, pirmoje eilut\xc4\x97je pirmas skai\xc4\x8dius gaunamas vir\xc5\xa1utin\xc4\x97je de\xc5\xa1in\xc4\x97je pus\xc4\x97je esant\xc4\xaf vienet\xc4\x85 sud\xc4\x97jus su \xc4\xafsivaizduojamu nuliu vir\xc5\xa1utin\xc4\x97je kair\xc4\x97je pus\xc4\x97je. O sud\xc4\x97jus tre\xc4\x8dios eilut\xc4\x97s skai\xc4\x8dius 1 ir 3 gaunamas ketvirtos eilut\xc4\x97s skai\xc4\x8dius 4. Remiantis formule Paskalio trikamp\xc4\xaf galima t\xc4\x99sti be galo._NEWLINE_n - tosios trikampio eilut\xc4\x97s k - tasis elementas yra lygus derinio C^{k}_{n} reik\xc5\xa1mei. Paskalio trikampis konstruojamas pagal derini\xc5\xb3 savyb\xc4\x99 C^{k}_{n} + C^{k+1}_{n} = C^{k+1}_{n+1}. Pavyzd\xc5\xbeiui, C^{0}_{2} + C^{1}_{2} = C^{1}_{3}, tod\xc4\x97l sud\xc4\x97jus antros eilut\xc4\x97s nulin\xc4\xaf ir pirm\xc4\x85j\xc4\xaf narius gaunamas tre\xc4\x8dios eilut\xc4\x97s pirmas numeris (reikia tur\xc4\x97ti omenyje, kad ir eilut\xc4\x97s, ir eilu\xc4\x8di\xc5\xb3 elementai numeruojami pradedant nuliu, o ne vienetu).\n_START_SECTION_\nTrikampis\n_START_PARAGRAPH_\n\xc5\xbdemiau yra pavaizduotas Paskalio trikampis iki \xc5\xa1e\xc5\xa1ioliktosios eilut\xc4\x97s.'